NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : PREDS - 890/2015

**1864a**

**S p o l o č n á s p r á v a**

**výborov Národnej rady Slovenskej republiky o výsledku prerokovania zákona z 11. novembra 2015 o úveroch na bývanie a o zmene a doplnení niektorých zákonov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1864)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Predseda Národnej rady Slovenskej republiky svojím rozhodnutím č. 1876 zo 4. decembra 2015 pridelil podľa § 90 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov zákon z 11. novembra 2015 o úveroch na bývanie a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1864)týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky

Prezident Slovenskej republiky v zmysle čl. 102 ods. 1 písm. o) Ústavy Slovenskej republiky vrátil zákon z 11. novembra 2015 o úveroch na bývanie a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky.

**II.**

Prezident SR vo svojom rozhodnutí č. 5954-2015-KPSR z 3. decembra 2015 uviedol dôvody na vrátenie zákona a navrhol, aby NR SR po opätovnom prerokovaní zákon schválila s touto zmenou :

***V čl. I § 18 ods. 1 druhej vete sa vypúšťa bodkočiarka a slová „tieto skutočné náklady priamo súvisiace so žiadosťou o predčasné splatenie nesmú presiahnuť 1 % z predčasne splatenej sumy úveru na bývanie, okrem odseku 2, 6 alebo odseku 9“.***

**III.**

K predmetnému zákonu zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky zákon schváliť v pôvodnom znení:

* **Výbor** Národnej rady Slovenskej republiky **pre financie a rozpočet** (uzn. č. 534 zo dňa 8. decembra 2015)
* **Ústavnoprávny výbor** Národnej rady Slovenskej republiky (uzn. č. 769 zo dňa 8. decembra 2015)

**IV.**

Ako gestorský výbor rokoval Výbor Národnej rady Slovenskej republiky pre financie a rozpočet dňa 8. decembra 2015.

Pripomienka prezidenta Slovenskej republiky, uvedená v časti III jeho rozhodnutia z 3. decembra 2015:

***V čl. I § 18 ods. 1 druhej vete sa vypúšťa bodkočiarka a slová „tieto skutočné náklady priamo súvisiace so žiadosťou o predčasné splatenie nesmú presiahnuť 1 % z predčasne splatenej sumy úveru na bývanie, okrem odseku 2, 6 alebo odseku 9“.***

**Gestorský výbor odporúča neschváliť.**

**V.**

Gestorský výbor **odporúča Národnej rade** Slovenskej republiky po opätovnom prerokovaní hlasovať:

* o pripomienke prezidenta uvedenej v časti III. tejto správy so stanoviskom gestorského výboru **neschváliť.**
* o zákone ako celku so stanoviskom gestorského výboru vrátený zákon **schváliť v pôvodnom znení.**

**Spoločná správa Výboru** Národnej rady Slovenskej republiky **pre financie a rozpočet** o výsledku prerokovania zákona z 11. novembra 2015 o úveroch na bývanie a o zmene a doplnení niektorých zákonov, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 1864a) **bola schválená** uznesením Výboru Národnej rady Slovenskej republiky pre financie a rozpočet **č. 535 z 8. decembra 2015.**

Výbor Národnej rady Slovenskej republiky pre financie a rozpočet zároveň poveril spravodajcu, **Ladislava Kamenického**, aby informoval Národnú radu Slovenskej republiky o výsledku rokovania výboru.

Bratislava 8. decembra 2015

**Daniel Duchoň**

**predseda**

**Výboru NR SR pre financie a rozpočet**